**Ενδεικτικές δραστηριότητες για την περιγραφική αξιολόγηση**

Στις δραστηριότητες όπου γίνεται εργασία σε ομάδες προτείνεται αυτοαξιολόγηση από τα παιδιά για τη λειτουργία της ομάδας. Σε έναν πίνακα υπάρχει η διαβάθμιση για την εύρυθμη λειτουργία της ομάδας. Μετά από κάθε δραστηριότητα, τα παιδιά αυτοαξιολογούνται καταγράφοντας τη βαθμολογία τους σε χαρτόνι που περιλαμβάνει όλες τις ομάδες:

|  |  |
| --- | --- |
| **Βαθμός** | **Περιγραφή επιπέδου** |
| 1 | Δεν δουλέψαμε συνεργατικά και δεν μπορέσαμε να αποφασίσουμε τι να κάνουμε. Δεν μοιραστήκαμε ιδέες και καθήκοντα και σπαταλήσαμε τον χρόνο μας. |
| 2 | Δουλέψαμε συνεργατικά σε κάποιο βαθμό, αλλά δεν καταφέραμε να συμφωνήσουμε εύκολα. |
| 3 | Δουλέψαμε συνεργατικά στα περισσότερα θέματα και συμμετείχαμε οι περισσότεροι. |
| 4 | Δουλέψαμε συνεργατικά σε όλα τα θέματα και συμμετείχαμε όλοι με ιδέες και πράξεις. |

**Φύλλα περιγραφικής αυτοαξιολόγησης (έως 2 σελίδες)**

Δίνουμε στα παιδιά το παρακάτω ερωτηματολόγιο πριν και μετά το πρόγραμμα:

**Πώς νιώθεις όταν βλέπεις σκουπίδια στο σχολείο;**

Δεν με πειράζει Νευριάζω λίγο Θυμώνω

**Τι σκέφτεσαι όταν βλέπεις κάποιον στο δρόμο να πετάει σκουπίδια;**

……………………………………………………………………………………………………………………………

**Τα σκουπίδια στο προαύλιο είναι πρόβλημα…**

Καθόλου Μικρό Μεγάλο

**Μια χελώνα μπορεί να επηρεαστεί από σκουπίδια που ρίχνω στο προαύλιο;**

Σε καμιά περίπτωση Πιθανώς Σίγουρα

**Τι σκέφτεσαι όταν βλέπεις κάποιον να αγοράζει νερό σε πλαστικό μπουκάλι από το**

**περίπτερο;**

Τα παιδιά συγκρίνουν τις απαντήσεις τους πριν και μετά και εντοπίζουν αλλαγές στις στάσεις.