**Εργαστήριο 7 - Οδηγίες Εκπαιδευτικού & Φύλλα Εργασίας**

**«Ανακεφαλαίωση, Αναστοχασμός»**

**Σκεπτικό**: Στο τελευταίο αυτό εργαστήριο ο/η εκπαιδευτικός και οι μαθητές/τριες έχουν την ευκαιρία να αναστοχαστούν πάνω στην όλη διαδικασία των Εργαστηρίων Δεξιοτήτων όσον αφορά στην ανάπτυξη των δεξιοτήτων και την αλλαγή στάσεων.

**Υλικά**: κάδοι σκουπιδιών, σκουπίδια/χαρτόνια, μαρκαδόροι

**7.α) Σκυταλοδρομία Ανακύκλωσης**

* Η τάξη χωρίζεται σε 2-3 ομάδες ανάλογα με τον αριθμό των παιδιών.
* Στην αυλή του σχολείου τοποθετούμε 3 κάδους-χαρτόκουτα για κάθε ομάδα με τις ταμπέλες τους: *Επαναχρησιμοποίηση*-*Ανακύκλωση-Χωματερή*, σε αρκετή απόσταση ο ένας από τον άλλο και με την ανωτέρω σειρά για να περνάει το μήνυμα ότι η απόρριψη στα σκουπίδια πρέπει να είναι η τελευταία λύση.
* Στην αφετηρία υπάρχει ένας σωρός από ισόποσα άχρηστα υλικά για κάθε ομάδα.
* Οι ομάδες σχηματίζουν μία σειρά και κάθε ένα παιδί παίρνει ένα σκουπίδι και όσο γίνεται πιο γρήγορα το ρίχνει στον κατάλληλο κάδο και επιστρέφει για να δώσει τη σειρά του στον επόμενο παίχτη.
* Το παιχνίδι τελειώνει όταν τελειώσουν όλα τα σκουπίδια σε μία από τις ομάδες. Νικήτρια ομάδα είναι αυτή που έχει μαζέψει τους περισσότερους πόντους. Οι πόντοι κατανέμονται ως εξής: Επαναχρησιμοποίηση 3 πόντοι, Ανακύκλωση 2 πόντοι, Χωματερή 1 πόντος. Για κάθε κατηγοριοποίηση που δεν δίνονται επαρκείς εξηγήσεις αφαιρούνται οι ανάλογοι πόντοι.
* Με το παιχνίδι αυτό δίνεται στον εκπαιδευτικό η δυνατότητα να αντιληφθεί κατά πόσο τα παιδιά έχουν εμπεδώσει τον μηχανισμό της αποτελεσματικής διαχείρισης των απορριμμάτων. Οι μαθητές/τριες πρέπει πολύ γρήγορα να λάβουν την απόφαση της σωστής κατηγοριοποίησης για να στηρίξουν την ομάδα τους.

**7. β) Δημιουργία αφίσας**

* Οι μαθητές/τριες δημιουργούν σε ομάδες μία αφίσα για ένα θέμα που διαπραγματεύτηκαν, π.χ. την ορθή χρήση του μπλε κάδου, την αποφυγή χρήσης πλαστικών μίας χρήσης, την ανακύκλωση άλλων υλικών, την επαναχρησιμοποίηση κτλ.
* Συμβουλές προς τα παιδιά: Μπορείτε να χρησιμοποιήσετε στην αφίσα σας έναν χαρακτήρα cartoon.

**7. γ) Αυτοαξιολόγηση, οργάνωση portfolio**

* Οι μαθητές/τριες συμπληρώνουν το Φύλλο Προσωπικής Ανάπτυξης Συμπληρωματικό υλικό 10 και οργανώνουν το portfolio τους με ενδεικτικά προϊόντα από τις δραστηριότητες του προγράμματος με σκοπό την ανάπτυξη μεταγνωστικών δεξιοτήτων.

Συμπληρωματικό υλικό 10

|  |
| --- |
| **Φύλλο προσωπικής ανάπτυξης** |
| **Συμπλήρωσε τις ερωτήσεις:** |
| 1. **Κάτι που δεν θα ξεχάσω από το πρόγραμμα** |
|  |
| 1. **Μια στιγμή που πέρασα καλά** |
|  |
| 1. **Δύο πράγματα που δεν ήξερα και τα έμαθα από το πρόγραμμα** |
|  |
| 1. **Κάτι που έμαθα και με θύμωσε** |
|  |
| 1. **Κάτι στο οποίο βελτιώθηκα** |
|  |
| 1. **Κάτι που έμαθα να κάνω και είμαι περήφανη/ος** |
|  |