**Εργαστήριο 2 - Οδηγίες Εκπαιδευτικού & Φύλλα Εργασίας**

**«Δεν πετάμε, ανακυκλώνουμε»**

**Σκεπτικό**: Εισάγουμε τους/τις μαθητές/τριες στην έννοια της διαχείρισης απορριμμάτων μέσω των τριών πυλώνων των 3Rs. Αρχικά παρουσιάζεται η έννοια της ανακύκλωσης και τα είδη της ανακύκλωσης, τι μπορoύμε να κάνουμε πριν φτάσουμε στην ανακύκλωση (3Rs) και στο τέλος συνθέτουμε δημιουργικά τις νέες γνώσεις.

**Υλικά**: Χαρτόνια και μαρκαδόροι, φύλλο εργασίας για τον Μπλε Κάδο

**2. α) «Ανακύκλωση»**

* Συζήτηση: «Πόσες χωματερές μπορούμε να έχουμε; Πόσα υλικά/πρώτες ύλες χρειαζόμαστε; Είναι ανεξάντλητα; Τι μπορούμε να κάνουμε;». Θα αναφερθεί η λέξη «ανακύκλωση».
* Εισάγουμε την έννοια της ανακύκλωσης με την προβολή βίντεο ή φωτογραφιών (ενδεικτικά <https://www.youtube.com/watch?v=hBYwXL-vAz4> «Άννα η Ανακύκλωση» από το Φορέα Διαχείρισης Στερεών Αποβλήτων).
* Στη Ελλάδα υπάρχει το σύστημα ανακύκλωσης συσκευασιών με τον Μπλε Κάδο. «Πώς λειτουργεί ο μπλε κάδος»; Παρακολούθηση βίντεο: <https://youtu.be/jUXWKk3JLCU>από την Ελληνική Εταιρεία Αξιοποίησης Ανακύκλωσης. Για εμπέδωση του τι μπορούμε να ανακυκλώσουμε στον μπλε κάδο μπορείτε να δουλέψετε το φύλλο εργασίας από την ΕΕΑΑ
* «Τι άλλο μπορούμε να ανακυκλώσουμε;» (π.χ. μελάνια, λάμπες, ηλεκτρικές και ηλεκτρονικές συσκευές, ρούχα, μπαταρίες, γυάλινα μπουκάλια, τηγανέλαια). Παρακολουθήστε ενδεικτικά το βίντεο για τις ηλεκτρικές συσκευές:

<https://www.youtube.com/watch?v=yS54FMM-8Oo>

ή τις μπαταρίες <https://www.youtube.com/watch?v=FviPW8hT8eE>.

**2. β) «3Rs: Reduce, Reuse, Recycle»**

* Συζήτηση: «Μπορούμε να κάνουμε κάτι με τα άχρηστα πριν φτάσουν στην ανακύκλωση;» Εισαγωγή στην έννοια των 3Rs: Περιορισμός - Επαναχρησιμοποίηση/ Υπερκύκλωση - Ανακύκλωση

(ενημερωθείτε σχετικά με τη συγκεκριμένη εκστρατεία ευαισθητοποίησης εδώ:

<https://www.pi.ac.cy/pi/index.php?option=com_content&view=article&id=2003&Itemid=103&lang=en>).  
*Σημείωση*: η επαναχρησιμοποίηση αναφέρεται στην επανάχρηση του προϊόντος για τον ίδιο σκοπό, η υπερκύκλωση στη επανάχρηση με άλλη χρήση, π.χ. το πλαστικό μπουκάλι ως γλάστρα).

* Σε ομάδες, οι μαθητές/-τριες προτείνουν ιδέες για τους 3 τρόπους διαχείρισης ενός άχρηστου υλικού (ενδεικτικά: πλαστικό μπουκάλι, γυάλινο βαζάκι, ρολό από χαρτί κουζίνας, μία εφημερίδα κτλ), τις αποτυπώνουν σε χαρτόνι και τις παρουσιάζουν στην ολομέλεια.

**2. γ) «Δημιουργία επιτραπέζιου παιχνιδιού με θετικές/αρνητικές συμπεριφορές για τη διαχείριση των απορριμμάτων».**

* Οι μαθητές/τριες σε ομάδες δημιουργούν σε χαρτόνι το δικό τους επιτραπέζιο παιχνίδι με τη μορφή «φιδάκι». Σε κάποια τετραγωνάκια βάζουν θετικές συμπεριφορές που πηγαίνουν τους παίχτες μπροστά και σε κάποια άλλα αρνητικές συμπεριφορές που τους γυρίζουν πίσω, π.χ. «Έριξες τις μπαταρίες από το παιχνίδι σου στον κάδο ΑΦΗΣ - Πήγαινε μπροστά 2 τετράγωνα», «Έριξες το κεσεδάκι από το γιαούρτι μισογεμάτο στην ανακύκλωση - Γύρισε πίσω 4 τετράγωνα». Καλή τύχη!