**Αξιολόγηση Εργαστηρίου - Συνολική αποτίμηση & αναστοχασμός πάνω στην υλοποίηση**

Για τη διαμορφωτική αξιολόγηση του εργαστηρίου προτείνεται η τήρηση του «Τοίχου του προγράμματος» ή της «Γωνιάς του προγράμματος». Σε χαρτί του μέτρου ή σε φελλοπίνακα σημειώνεται η πορεία του προγράμματος ανά ημέρα συνάντησης με τις δραστηριότητες, τα συμπεράσματα και τα προϊόντα από τα εργαστήρια. Με αυτή τη μέθοδο, οι μαθητές/τριες οπτικοποιούν την πορεία του προγράμματος και συνειδητοποιούν τα στάδια ανάπτυξης των δεξιοτήτων τους ενισχύοντας με αυτόν τον τρόπο τις μεταγνωστικές τους ικανότητες.